ด้าน นายณรงค์ฤทธิ์ สนิทวงศ์ ณ อยุธยา รองเลขาธิการพระราชวังฝ่ายที่ประทับ กล่าวถึงช่อดอกไม้ที่นำมาถวายว่า ดอกไม้ส่วนหนึ่งจะนำไปถวายบริเวณพระราชานุสาวรีย์ทั้งสองพระองค์ โดยจะสลับสับเปลี่ยนกันทุกวัน ส่วนช่อดอกไม้อื่นๆ จะนำไปให้ผู้ป่วยตามวอร์ดของผู้ป่วยต่างๆ ยังพระราชทานช่อดอกไม้ไปตามพระอารามรอบๆ โรงพยาบาลศิริราชนี้ด้วย ทั้งบริเวณฝั่งธนบุรีและฝั่งพระนคร ซึ่งเป็นธรรมเนียมปฏิบัติมา"ตอนนี้บริเวณห้องประชุมสิรินธรที่ใช้ลงนามถวายพระพรสำหรับบุคคลชั้นสูงและข้าราชการระดับสูง อาจจะไม่สะดวก เนื่องจากมีประชาชนมาเฝ้ารับเสด็จ ในขณะเดียวกันบุคคลต่างๆ ที่เดินทางมาร่วมลงนามถวายพระพรก็มีจำนวนมาก ทำให้กีดขวางการเคลื่อนย้ายผู้ป่วยจากอาคารเฉลิมพระเกียรติยังบริเวณอื่นๆ ซึ่งในอาคารนี้มีผู้ป่วยประมาณ 300 คน หากเกิดเหตุฉุกเฉินอาจจะรักษาไม่ทัน วันพรุ่งนี้เราจะย้ายที่ลงนามในส่วนนี้ไปอยู่บริเวณอาคาร 100 ปี สมเด็จพระศรีนครินทร์" รองเลขาธิการพระราชวังฝ่ายที่ประทับ กล่าวพร้อมชี้แจงเพิ่มว่า การลงนามถวายพระพรจะมีอย่างต่อเนื่องจนกว่าพระบาทสมเด็จพระเจ้าอยู่หัวจะเสด็จฯ กลับในหลวงทรงปลื้มพระทัยพสกนิกร
ใครคือรองเลขาธิการพระราชวังฝ่ายที่ประทับ 
นายณรงค์ฤทธิ์ สนิทวงศ์ ณ อยุธยา